Arthur Blake

Arthur Charles "Skipper" Blake (1872ko urtarrilaren 26a - 1944ko urriaren 23a) estatubatuar atleta bat izan zen, 1500 metroko eta maratoiaren probetan parte hartu zuena Atenasko 1896ko Udako Olinpiar Jokoetan.

 Biografia 
Blake 1872ko urtarrilaren 26an jaio zen Bostonen, Massachusettsen.

Blake Boston Athletic Association-entzat lehiatu zen eta 1000 yardako lasterketa baten ondoren txantxetan esan zuen: "Bostonerako ona naiz, Atenasen maratoia egin beharko nuke, Olinpiar Jokoetan". Arthur Burnham burtsa-artekariak entzun zuen iruzkina, eta ondoren Greziara AEBetako talde bat finantzatzea eskaini zuen.

1896ko Olinpiar Jokoetan, 1500 metroak txanda bakarrean egin ziren, eta Blake bigarren geratu zen Edwin Flack australiarraren atzetik. Lasterketa estua izan zen, Flackek eta Blakek orduko liderra zen Albin Lermusiaux gainditu zuten azken zuzengunean eta ia helmugara arte elkarren ondoan korrika egin baitzuten. Flack azkarragoa izan zen ordea, eta 4:33.2an amaitu zuen. Hau Blake-ren 4:33.6ko denbora baino segundo bat baino gutxiago izan zen.

Jokoen azken proban ere parte hartu zuen, maratoian. Blake, lasterketako estatubatuar bakarra izan zen, eta hirugarren postuan aritu zen lasterketaren lehen erdian, Lermusiaux eta Flacken atzetik. Baina 23. kilometroaren ondoren ordea, nekeagatik Blakek ezin izan zuen jarraitu, eta lasterketa utzi zuen.

Atletismoan lehiatzeari utzi ondoren, aseguru saltzaile bihurtu zen eta Dedhamen (Massachusetts) kokatu zen. Golf jokalari eta itsasgizon sutsua ere bazen. Harvardeko Unibertsitatean graduatu zen.

 Erreferentziak 

 Ikus gainera